Grigorij Arosev

Grigorij L. AROSEV (; naskiĝis la 4-an de oktobro 1979 en Moskvo, Soveta Unio, nune Rusio) estas devenanta el Rusio esperantisto. Ekde 2013 li loĝas en Germanio.

Laŭ diplomo li estas teatrologo (teatra historiisto, ĵurnalisto kaj kritikisto). Verkas li ruslingve prozon, poezion kaj priliteraturajn artikolojn, kiuj regule aperas en diversaj gazetoj kaj ĵurnaloj. En 2011 en Moskvo aperis lia unua ruslingva rakontokolekto "Notoj de la tromensoginto" ("", Moskvo, 2011), kiun sekvis pliaj ruslingvaj libroj "Unu por ĉiuj" ("", Moskvo, 2014), "Nekonvena" ("", Berlin, 2016), "Tegaĵo" ("", Berlin, 2018), romano verkita en kunaŭtoreco kun rusia verkisto Jevgenij Kremĉukov "Divido je la nokto" ("", Moskvo, 2020) kaj biografio de Vladimir Dmitrieviĉ Nabokov - patro de la samnoma verkisto Vladimir Nabokov ("", Moskvo, 2021). Laboris en televida kanalo "Kulturo" kiel ĉefredaktoro de kinostudio kaj en informagentejo ITAR-TASS. En Germanio dum kvin jaroj li laboris ĉe la amaskomunika kompanio Deutsche Welle (Germana ondo), post tio gvidis la ruslingvan semajnĵurnalon "Russkaja Germanija"Biografio pri li en la rusa lingvo  Legita la  Artikolo pri li kaj la gazeto Legita la   (Rusa Germanio), ekde 2022 "" (Redakcija Germanija "Redakcio Germanio"))Paĝaro de la gazeto, jam kun la nova nomo , krome laboris kiel ĵurnalisto ĉe la radio "Golos Berlina":d:Q2126269 (La voĉo de Berlino). Ekde 2024 laboras en la berlina Humboldt-Universitato. En 2015 Arosev lanĉis kaj ĉefredaktas la ruslingvan literaturan revuon "Berlin.Berega", aperantan dufoje jare.

Arosev ankaŭ verkis en Esperanto. Eldonejo Impeto eldonis du liajn librojn ("Sonet' Сонет" kaj ".RU"). Rakontoj kaj poemoj de Arosev aperis ankaŭ en diversaj kolektoj ("Mondoj", "Moskvaj sonoriloj", "El ombro" ktp) kaj E-gazetoj ("La KancerKliniko", "Monato", "REGo", "La Ondo de Esperanto" k.a.). Krom seriozaj verkoj li multe versis humure, ekzemple lia ridiga verso-aro Portretoj de profetoj, en kiu estis versaĵoj dediĉitaj al famaj esperantistoj de la 1990-aj jaroj. En 2014 aperis lia novelo "Muziko kaj maro" en La Ondo de EsperantoMuziko kaj maro, en La Ondo de Esperanto Trovita la .

Li kuntradukis kun Kris Long kaj Mikaelo Bronŝtejn elektitajn verkojn de Iosif Brodskij: De nenie kun amo. Li estis redaktoro de la rubrikoj Arto kaj Sporto en "Monato" en la periodo 1999-2005. Iama aktivulo de SEJM (komitatano en 1995-2000, kunordiganto en 1997-2000) kaj TEJO (komitatano en 1995-1999, komisiito en 1999, estrarano (vicprezidanto) en 1999-2000).

Arosev estis prezidanto de REU de 2010 ĝis 2013.

 Esperantlingvaj verkoj aŭ tradukoj de Grigorij Arosev 
 Portretoj de profetoj
 Sinjorino fumadisto (samizdato 1996)
 SEJM-kreado — ideo kaj partopreno (1996)
 Sonet' — (Impeto 1998)
 Rusaj amnoveloj (Sezonoj 2000) antaŭparolo kaj tradukis rakontojn Rusja de Ivan Bunin, Muziko de Vladimir Nabokov.
 .RU (Impeto 2001)
 Grigorij Arosev: Dolly. Beletra Almanako 25, februaro 2016. pp. 7-26.

 Kantoj kaj muzikalbumoj 
 Kantoj de OkSEJT-39 - kunorganizis registradon, partoprenis per kantoj kaj kantado

 Referenco 

Kategorio:Rusiaj esperantistoj
Kategorio:Prezidantoj de Rusia Esperantista Unio
Kategorio:Estraranoj de TEJO
Kategorio:Ruslingvaj verkistoj
Kategorio:Rusiaj ĵurnalistoj
Kategorio:Moskva skolo
Kategorio:Rusiaj poetoj
Kategorio:ŜĈKĤLando
Kategorio:Naskiĝintoj en Moskvo